open-index/open-wikipedia-markdown huggingface dataset:
Epitafium

Et **epitafium** eller **epitaf** (gammelgresk: «på graven») er et gravmæle med innskrift eller en minnetavle over avdøde - ofte hengt opp i kirken av personen selv i levende live - som på sin måte erstattet de mange helgenbildene fra katolsk tid. Teksten kan være utformet som et vers, til ære for eller minne om en avdød. Det er vanligvis skrevet på en gravstein eller plakett. Noen epitafier er skrevet av personen selv, slik som August von Kotzebue.

I flere eldre norske kirker henger epitafier eller minnetavler, blant annet i Stavanger domkirke. De kan være utskåret i tre, malt i flere farger med både tekst, avbildninger av personen (ofte omgitt av familien), religiøse symboler, bumerker og våpenskjold. De fleste er fra 1600- og 1700-tallet og til minne om geistlige personer (biskoper, prester) eller verdslige (adelige, embetsmenn, handelsmenn). Epitafiene kan være store, opp til et par meter høye, og de kan være utført av dyktige håndverkere og ha høy kunstnerisk kvalitet.

Det er kjent fra skriftlige beretninger at konger og adelige i middelalderen fikk hengt opp malte våpenskjold på vegger i kirker, etter sin død, som en form for epitafier.

## Eksempler

Et kjent epitafium er det som Johan Herman Wessel i 1784 skrev om Gert Londemann:

Man sukker, for han er ey meer, 
Man husker, hvad han var og leer.


**
*.*

*O xein', angellein Lakedaimoniois hoti têde*
*keimetha tois keinôn rhêmasi peithomenoi*
«Gå, du fremmede (som leser dette), og fortell spartanerne
at her ligger vi, som var lydige mot loven.»*
:&mdash; [[Simonides av Ceos|Simonides]]' [[epigram]] etter [[slaget ved Thermopylene]]

*Er liegt irgendwo hier''
«Han ligger her et sted»
:&mdash; Werner Heisenberg, som i usikkerhetsprinsippet.

Dorthe Jensdatter Kjærulff er den eneste heksen man vet om, som kan ses på et epitafium på en kirkevegg - dvs. sørveggen i Vor Frue kirke i Ålborg. I 1609 fikk hun utført og hengt opp en avbildning av seg selv, de tre døtrene og de to ektemennene hun var enke etter; i bakgrunnen ses Jesu dåp i Jordanelven. Kjærulff ble brent på bål i 1620. I 1611 hadde hun, sammen med adelsdamen Christence Kruckow og flere andre, forsøkt med trolldom å ta livet av presten David Klynes kone Lisbeth Nielsdatter, etter en strid med Klyne om utskrifting av kirkestolene.

## Referanser


## Se også
* Nekrolog

## Eksterne lenker
* 
* Ordnet DK
Balat

**Balat** er en bydel i Fatih i Istanbul, langs vestbredden av Det gylne horn. Navnet kommer av det greske ordet *palation*, «palass». Bydelens navn kommer mer konkret fra det tidligere Blachernaipalasset, som lå tett ved.

Gjennom århundrer har Balat hatt et jødisk samfunn, både greskspråklige og sefardiske jøder innvandret fra Spania. Mange av synagogene som fortsatt er i bruk, stammer fra den bysantinske perioden. Den mest kjente er Okrida-synagogen. Balat har også mange gresk-ortodokse og armenske kirker; flere av dem fra bysantinsk tid.
Wuppertal

**Wuppertal** er en by i den tyske delstaten Nordrhein-Westfalen. Den ligger sør i Ruhrområdet, øst for Düsseldorf og Köln, sør for Essen. Byen har ca. 355&nbsp;100 innbyggere (31. desember 2019) og har hatt en tilbakegang på cirka 15 % siden 1960-årene, men er fortsatt den største byen i området Bergisches Land. Wuppertal er kjent for sin svevebane, en 13,3 km lang hengebane som åpnet i 1901.

## Referanser


## Eksterne lenker
*
Helse Midt-Norge

**Helse Midt-Norge RHF** er det statlige regionale helseforetaket som eier og driver sykehusene i Trøndelag og Møre og Romsdal. Foretaket ble satt i drift i 2002 og har fem helseforetak: Helse Nord-Trøndelag, Helse Møre og Romsdal, St. Olavs hospital, Sykehusapotekene i Midt-Norge og Hemit. 

Totalt driver foretaket ni sykehus, fire apotek og fire rusbehandlingsinstitusjoner, i tillegg til en rekke mindre enheter. Helseforetaket har cirka 22&nbsp;000 ansatte og forvalter budsjetter for over 28 milliarder kroner.

## Ledelse
Administrerende direktør siden 2024 er Jan Frich.

Styreleder fra 9.&nbsp;januar 2026 er Per Axel Koch.

## Helseplattformen
Helse Midt-Norge er deleier i Helseplattformen AS, som utvikler en felles pasientjournal for Midt-Norge.

## Referanser


## Eksterne lenker
*
David av Skottland, jarl av Huntingdon

**David av Skottland, jarl av Huntigton** (født ca. 1144, død 17. juni 1219) var en skotsk prins. Han var den yngste overlevende sønn av Henry av Skottland, 3. jarl av Huntingdon og derfor sønnesønn til kong David I av Skottland. Tittelen jarl av Huntingdon ble tildelt ham etter at hans eldre bror William entret tronen. Jarltittelen ble etterfulgt av Davids sønn John.

I rettstvisten for etterfølger til den skotske tronen i årene 1290&ndash;1292 påsto en etterkommer etter Davids søsters Adas, Floris V, hertug av Holland, (som også søkte etter tronen for seg selv) at jarl David hadde gitt avkall på arvelige krav til skotske tronen. Sannferdigheten av denne påstanden har ikke blitt bekreftet av andre kilder, heller ikke grunnen til den.

Etter at den mannlige linje til det kongelige hus i Skottland døde ut i 1290 da Davids bror William I av Skottland døde ble det etterkommerne til David som ble førstekandidater til tronen. Det to mest framtredende var Robert Bruce, 5. lord av Annandale, og John Balliol som var hans etterkommer gjennom Davids respektive døtre Isobel av Huntingdon og Margaret av Huntingdon.

## Referanser
John de Scotia

**John de Scotia**, 9. jarl av Huntingdon, var nevø av William I av Skottland, også kalt for «William the Lion» (*«Løven», på grunn av våpenskjoldet*).

John giftet seg med Elen ferch Llywelyn, datter av Llywelyn den store. Han fikk jarltittelen gjennom sin mor Maud av Chester som var søster til den foregående jarl, Ranulf de Blundeville.

I 1232 arvet han tittelen jarl av Chester fra sin mors bror Ranulph de Blondeville, 4. jarl av Chester.

John døde i en alder av 30 år den 6. juni 1237. Etter hans tidlige bortgang ble jarledømmet Chester overtatt av Henrik III av England, og det engelske kongehuset har beholdt tittelen fram til i våre dager. Johns andre tittel, jarl av Huntingdon (arvet i 1219) ble delt mellom Robert Bruces far, John Balliols bestefar og Hastings far.

## Referanser
Isobel av Huntingdon

**Isobel av Huntingdon** (født 1199, død 1251) var andre og yngste datter av David av Skottland, 8. jarl av Huntingdon og gift med Robert Bruce, 4. lord av Annandale og gjennom henne kom kravet til den skotske tronen, først ved hennes sønn, Robert Bruce, 5. lord av Annandale, i 1290 og deretter senere ved dennes sønnesønn, Robert Bruce, den 7. lord av Annandale.

Isobel eide store eiendommer i egen rett i både England og Skottland, og da den fjerde Robert døde i 1245 og Isobel selv i 1251, arvet det femte Robert, kalt for «konkurrenten» i forbindelse på den skotske tronestriden, eiendommer i begge land i en slik grad at det gjorde ham til en av de mest betydningsfulle menn i enten England eller Skottland.

Isabels sønn, Robert Bruce, 5. lord av Annandale var regent og anerkjent som mulig arving til den skotske tronen i årene rett før hun døde.

## Barn
De fikk to barn:
* Robert Bruce, 5. lord av Annandale
* Beatrice Bruce, gift med Hugh de Neville.

## Referanser
John Morris (fotballspiller)

**John Morris** (født 27. september 1923 i Radcliffe, død 6. april 2011) var en engelsk landslagsspiller i fotball.

## Biografi
Han startet sin profesjonelle karriere i Manchester United i mars 1941. I 1948 var han på Uniteds lag da de slo Blackpool i FA-cupfinalen. Året etter kjøpte Derby County han for £ 18 500, britisk overgangsrekord på den tiden. Tre år senere gikk han til Leicester City for £ 21 500. I løpet av de seks årene han hadde i denne klubben hjalp han laget til å vinne 2. divisjon to ganger. Totalt spilte han mer enn 200 obligatoriske kamper for Leicester. På slutten av karrieren var han spillende manager i Corby Town, før han var manager for noen mindre klubber i årene 1964 til 1969.

John Morris debuterte på landslaget mot  den 18. mai 1949. Han spilte tre landskamper for .

## Karriere som spiller

### Klubblag

### Landslagskarriere for England

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
Terje Riis-Johansen

**Terje Riis-Johansen** (født 1968) er en norsk politiker (Sp). Han ble den 29. oktober 2019 valgt til den første fylkesordføreren i det sammenslåtte fylket Vestfold og Telemark. Han var landbruks- og matminister
2005–2008 og olje- og energiminister i Jens Stoltenbergs andre regjering 2008–2011. Han var fylkesordfører i Telemark 2011–2015.

Ved valget i 1991 ble han valgt inn i Skien bystyre og Telemark fylkesting for Senterpartiet. Han var stortingsrepresentant for Telemark 1993–1997. Riis-Johansen har også vært sentralstyremedlem i Norges Bygdeungdomslag (1989–1991), nestleder i Nei til EU (1995–1997) og styremedlem i Norges Bondelag (2000–2005).

Riis-Johansen er utdannet agronom ved Søve videregående skole og har også studert landbruksrelaterte fag ved Øksnevad videregående skole og Høgskolen i Telemark.

I perioden 1999 til 2005 var han daglig leder ved Riis-Johansen Park og Anlegg AS.

Etter fylkestingsvalget i 2019 ble Arbeiderpartiet, Senterpartiet og SV enige om et politisk samarbeid i Vestfold og Telemark. Riis-Johansen ble valgt fylkets første fylkesordfører, og Sven Tore Løkslid (Ap) ble valgt fylkesvaraordfører. Dermed tok Riis-Johansen fatt på sin andre periode som fylkesordfører, og som den første fylkesordføreren fra Senterpartiet i Vestfold.

## Referanser


## Eksterne lenker
* 
* Terje Riis-Johansen - OED biografi
Hypermorfose

**Hypermorfose** er et fenomen innen biologien som betyr at vokseperioden til en organisme forlenges og veksten stanser opp på et senere tidspunkt enn normalt, hvilket gir individer som er stort sett identiske men større enn individer som ikke er blitt berørt for hypermorfose.
Norsk Kjemisk Industriarbeiderforbund

**Norsk Kjemisk Industriarbeiderforbund (NKIF)** var et fagforbund for ansatte i prosess- og kjemisk industri. Foreningen ble stiftet 1. januar 1924 og hadde  om lag 26&nbsp;000 medlemmer fordelt på 369 medlemsbedrifter da forbundet slo seg sammen med NOPEF i det det nye forbundet Industri Energi. Forbundet var tilsluttet LO. 

Norsk Kjemisk Industriarbeiderforbund og Norsk Olje- og Petrokjemisk Fagforbund slo seg sammen 4. september 2006 til det nye forbundet Industri Energi.

## Formenn
* Håkon A. Ødegaard
* Arthur Svensson
* Olav Støylen

## Litteratur
* Jorunn Bjørgum *Norsk Kjemisk Industriarbeiderforbund gjennom 50 år : 1923 - 1973*

## Eksterne lenker
* Norsk Kjemisk Industriarbeiderforbund
Fjærlandsfjorden

**Fjærlandsfjorden** er en fjordarm på nordsiden av Sognefjorden, i Sogndal kommune. Den er 27 kilometer lang og går inn til bygda Fjærland. Fjorden har innløp mellom Veganeset ved Dragsvik i vest og Hella i øst. Fire kilometer inn i fjorden går Vetlefjorden nordover, mens Fjærlandsfjorden fortsetter nordøstover.

Mellom Dragsvik og Hella er det fergeforbindelse (riksvei 13). Fra begge steder går det også ferger til Vangsnes på sørsida av Sognefjorden, og om sommeren går det ferge innover Fjærlandsfjorden fra Balestrand. 

Store deler av fjorden er uten veiforbindelse, men fra grenda Jordal på vestsida går det vei nordover til Fjærland. På østsida av fjorden går Riksvei 5 gjennom den 2,6 km lange Bergstunnelen og Frudalstunnelen på 6,7 km. Mellom tunnelene ligger gårdene Bjåstad og Berge. Innerst i fjorden ligger bygda Fjærland, med bygdesenteret Mundal på vestsida. I fjordbotnen ligger Norsk bremuseum, med Supphelledalen og Jostedalsbreen syv kilometer lengre mot nord.

## Referanser
Club Deportivo Chivas USA

**Club Deportivo Chivas USA** var en fotballklubb som spilte i Major League Soccer fra 2005 til 2014. Klubben er eid av Jorge Vergara, som også eier den mexicanske klubben Chivas de Guadalajara og Deportivo Saprissa fra Costa Rica.  Laget spiller hjemmekampene sine på Home Depot Center, som de deler med Los Angeles Galaxy.

Klubben satser på å trekke mest publikum i latino-miljøet i USA, spesielt det mexicansk-amerikanske. Selv om de lever i USA har de for det meste ignorert MLS mens de heller har fulgt Primera División de México.  Vergara har lovet at selv om laget ikke bare vil ha latinamerikanske spillere, så skal hovedspråket til laget være spansk. Mottoet til klubben er da også på spansk: «Adios soccer. &#161;El fútbol esta aqui!», som betyr «Farvel *soccer*, fotball er her!»

Klubbens første trener var Thomas Rongen, som tidligere hadde trent MLS-klubbene Tampa Bay Mutiny, New England Revolution og D.C. United. Han fikk sparken etter å ha vunnet en kamp, tapt en og spilt åtte uavgjort de første ti kampene. Han ble erstattet av Hans Westerhof, som igjen har blitt erstattet med Bob Bradley.

I 2005 scoret Bodø/Glimt-spissen Thiago Martins det første målet i klubbens historie, i en kamp mot San Jose Earthquakes som endte 3-3.

## Spillerstall

## Eksterne lenker
*
Stien Baas-Kaiser

**Christina (Stien) Wilhelmina Baas-Kaiser** (1938–2022) var en nederlandsk skøyteløper.

I 1960- og 1970-årene var hun en av verdens beste skøyteløpere. I Deventer 1967 og Helsingfors 1968 vant hun allround-VM, og i OL i Grenoble fikk hun to bronsemedaljer. Under OL i Sapporo fire år senere vant hun gull på &nbsp;meter og sølv på &nbsp;meter.

Hennes onkel var den tidligere skøyteløperen Kees Broekman (1927–1992). Hun giftet seg med lærer Hisco Baas den 31. mars 1971, og endret derfor etternavn før sesongen 1971/72. Paret tok senere ut skilsmisse.

## Personlige rekorder

## Se også
* Liste over flaggbærere for Nederland under OL

## Referanser




## Eksterne lenker
* 
*  Stien Baas-Kaiser på isu.html.infostradasports.com
*  Stien Baas-Kaiser på nocnsf.nl
*
Stridslys

**Stridslys** (også kalt **stridsbelysning** eller **blendingslys**) er en form for belysning på militære kjøretøyer.  Hensikten er å minske risikoen for å bli oppdaget under kjøring i mørket, men samtidig ha et minimum av belysning rundt kjøretøyet.

Det norske Forsvaret bruker små lamper på 20 Watt med en skjerm over hver foran på kjøretøyet, samt tre små lyspunkter for hvert baklys.  To av lyspunktene på baklyset er kjørelys, og det siste er bremselys.  Over en viss avstand smelter de to lyspunktene sammen til tilsynelatende ett punkt, og dette er med å gi kjøretøyet bak et pekepinn om avstanden.
Fotballbane

En **fotballbane** er en bane hvor det spilles fotball. Banen skal være rektangulær, 45–90 meter bred og 90–120 meter lang. For internasjonale kamper må bredden være mellom 64 og 75 m, og lengden må være mellom 100 og 110 m. Underlaget skal være gress, eller FIFA-godkjent kunstgress. FIFAs regler sier at en full bane (for to lag på elleve spillere) skal være 68 &times; 105 m.

## Fotballmål
Et fotballmål står i hver ende av en fotballbane og er 244&nbsp;cm høyt og 732&nbsp;cm bredt. Målet med fotball er å få ballen i motstanderens mål, da har hele ballen krysset mållinjen. Et fotballmål består av en horisontal stang plassert på to vertikale og har gjerne et nett for å fange ballen.

Mållinjen er den linjen som strekker seg parallelt med målet i fotball. Den er lokalisert på de korte sidene av banen. Den må være mellom 45 og 90 meter lang i vanlige kamper, og mellom 64 og 75 meter i internasjonale kamper.

## Sekstenmeteren
Sekstenmeteren er et felt som strekker seg 16,5 meter rett ut fra mållinjen i fotball og er 40,3 meter bred. Det er innenfor dette området målvakten har lov til å ta ballen med hendene. Hvis det skjer en forseelse av det forsvarende lag innenfor dette feltet som ville resultert i direkte frispark, blir det dømt straffespark til motstanderen. Hvis det angripende lag gjør en forseelse, blir det bare dømt frispark.

I sekstenmeteren finner man også straffemerket som er punktet straffespark tas fra. Dette punktet ligger 11,15 meter rett ut fra midten av målet.

## Se også
* Uoffisielle måleenheter

## Referanser


## Eksterne lenker
* 
* Fotballbaner.no
* Stadionsiden.com
RFK

**RFK** kan vise til:
* Rogaland fylkeskommune – norsk fylke på Vestlandet
* Rekylfri kanon – et type våpen som skyter ut granater fra et løp
* Robert F. Kennedy – avdød amerikansk demokratisk politiker
* Riksförbundet för kortdistansskjutnig - tidligere svensk sportskytterforbund
Marsala (Sicilia)

**Marsala** (fra arabisk: *Marsa allah – Guds havn*) er en havneby som ligger ytterst på Sicilias vestkyst og tilhører Trapani frie kommunale konsortium i Italia. Den har 77&nbsp;000 innbyggere. 

## Næringsvirksomhet

Marsala er sentrum for det vestlige Sicilias vindyrking, og har derfor mange vinleggere og en skole for vindyrking. Marsalavinen kommer herfra. Utover dette lever byen blant annet av fiskeri, fiskeforedling, olivenoljeproduksjon og turisme. 

## Historie

Marsala ble grunnlagt i 397 f.Kr. av kartagerne som festningen **Lilybaion** etter at deres tidligere befestning Motya var blitt ødelagt. Under den første puniske krig var Lilybaion deres siste fotfeste på Sicilia. Men kartagerne tapte krigen og festningen falt og hele Sicilia i 241 f.Kr.. Romerne, de nye makthavere, overtok og kalte den for **Lilybaeum**. 

Festningen forfalt så, og da det vestromerske rike falt kom området på sarasenernes hender. De gjenoppbygget festningen og gav den navnet *Marsa allah*. Etter hvert ble den en by, og etter hvert kom den igjen på italienske hender.

Mot midten av 1500-tallet forfalt byen. Men på 1700-tallet begynte engelskmenn med vinproduksjon der. Byen fikk ikke særlig betydning før ved Italias samling; det var her at Giuseppe Garibaldi og hans 1&nbsp;000 frivillige gikk i land den 11. mai 1860.

## Severdigheter

* Domkirken *San Tommaso di Canterbury* ble bygd i normannisk tid, men er blitt grundig ombygd. 
* *Palazzo della Loggia* fra 1700-tallet.
* *Gobelinmuseet* med veggtepper fra 1500-tallet.
* Et *arkeologisk museum* med blant annet et gammelt punisk skip.
* Et *gresk-romersk parkanlegg* med restene etter en romerbosetning med et romerbad og med mosaikker (blant annet en god mosaikk som forestiller Medusa). 
* *Det normanniske slottet* som nå er byens fengsel.

## Referanser


## Eksterne lenker
* 
* Byen Marsalas historie
EM i curling 2001

**Curling-EM 2001** ble arrangert 8. desember – 15. desember 2001 i 
*Vierumäki Ice Rink* i Vierumäki i Finland.

Det deltok 18 lag for herrer og 14 lag for kvinner.

## Herrer

* Sverige vant 5-4 i finalen over Sveits
* Finland vant 6-4 i bronsefinalen over Norge
* Sverige vant 7-4 i semifinalen over Finland
* Sveits vant 8-7 i semifinalen over Norge
* Norge endte opp med 6 seire og 5 tap
* Sverige endte opp med 9 seire og 2 tap

## Kvinner

* Sverige vant 7-3 i finalen over Danmark
* Sveits vant 8-7 i bronsefinalen over Tyskland
* Sverige vant 8-7 i semifinalen over Sveits
* Danmark vant 6-4 i semifinalen over Tyskland
* Norge endte opp på 5.-plass med 3 seire og 4 tap
* Sverige endte opp med 9 seire og ingen tap

På det norske laget spilte Dordi Nordby, Hanne Woods , Marianne Haslum, Camilla Holth og Kristin Løvseth.

## Eksterne lenker
* WCF Statistics
Marsala (vin)

**Marsala** er en italiensk sterkvin fra områdene rundt Marsala på Sicilia. Den kan sammenlignes med andre sterkviner som sherry, portvin og madeira. Marsala holder vanligvis et alkoholnivå på mellom 15 og 20 %.

## Historie
Det fins flere versjoner av historien om hvordan sterkvinen marsala ble introdusert for et større publikum, men den mest sannsynlige er at handelsmannen John Woodhouse som ankom Marsala, Sicilia, i 1773, oppdaget det lokale produktet. Marsala ble fatlagret og hadde en smak som kunne ligne på de spanske og portugisiske sterkvinene som den gang var svært populære i England. Sterkvinen marsala gjennomgikk den gang som nå en prosess som kalles *in perpetuum*, tilsvarende til *[[solera]]*-systemet man bruker for å lage sherry i Spania. Prosessen hevet alkoholnivået i vinen, og Woodhouse forsto at dette var til nytte for å bevare drikkens karakteristika under lange sjøreiser.

Woodhouses tro på at Marsala ville bli populær i England ble bekreftet. Han returnerte til Sicilia i 1796 og startet masseproduksjon og kommersialisering av marsala.

:*«I [[1833]] ble store områder mellom de største etablerte marsalaprodusentene oppkjøpt av [[Vincenzo Florio]], som begynte å lage sin egen marsalavin, basert på enda mer eksklusive druer».

[[Florio]] kjøpte mot slutten av 1800-tallet blant andre firmaet til Woodhouse og konsoliderte marsalavin-industrien. Florio og [[Pellegrino]] er fremdeles de største produsentene av marsala i dag.

==Egenskaper og typer==
Marsala lages blant annet av de hvite druetypene [[Grillo]], [[Inzolia]], og [[Catarratto]]. Vinen karakteriseres av sin temmelig intenst gyldne farge, og sin komplekse aroma. Marsalavin klassifiseres i henhold til egenskaper og hvor lenge den har blitt lagret:

**Fine* har minimal lagring, gjerne under ett år. 
**Superiore* er lagret i minst to år.
**Superiore Riserva* er lagret i minst fire år.
**Vergine e/o Soleras* er lagret i minst fem år. 
**Vergine e/o Soleras Stravecchio e Vergine e/o Soleras Riserva* er lagret i minst ti år.  

Marsalavin ble tradisjonelt servert som en aperitiff mellom første og andre rett i et måltid. I dag serveres den gjerne avkjølt med [[parmesan]] *(stravecchio)*, [[gorgonzola]], [[roquefort]], eller andre krydrede oster, eller temperert som dessertvin.

Marsala sammenlignes ofte med en annen siciliansk vin, *Passito di Pantelleria''.

## Glass og temperatur
Marsala-vin kan serveres i copita glass, det har en klassisk tulipanform med stett slik som et glass til musserende eller hvitvin, bare litt mindre 8-12 cl. Små hvitvin eller musserendevin glass kan også brukes.
Søt Marsala serveres med en temperatur på ca. 18°C og en tørr på ca. 15°C.

## Marsala i matlaging
Marsalavin blir ofte benyttet i matlaging. En typisk marsalasaus lages f.eks. med ingrediensene marsalavin, løk, sopp og urter. 

Vinen blir ofte benyttet sammen med kylling, f.eks. som ingrediens i marinade, sammen med smør, olivenolje, sopp og krydder – og i fiskeretter, f.eks. sammen med fløte, salt og pepper, som saus til pannestekt flyndre, eller til kveite. Marsala er klassisk ingrediens i dessertene tiramisù og zabaglione.

## Referanser
Sydvest

:*Se også himmelretningen [[sørvest]]



*'Sydvest*' er et tettsittende [[hodeplagg]] som skal beskytte hode, ansikt, [[nakke]] og hals mot vann i [[regn]]vær og på sjøen. Sydvestene er laget av [[olje]]lerret eller annet vanntett materiale og har en bred brem som henger ned i nakken og som danner en skygge foran. Sydvesten brukes gjerne sammen med [[oljehyre]] eller annet [[regntøy]]. 

Sydvestene ble opprinnelig fremstilt av bomullslerret innsatt med rå eller kokt [[linolje]]. Med [[vulkanisering]] på midten av 1800-tallet kom gummierte stoffer på banen, og i dag framstilles sydvester ofte av [[vinyl]]. Navnet betyr opprinnelig «beskyttelse mot sydvestvind», og er det samme på flere språk: «Südwester» på tysk, «Sou'wester» på engelsk, «Sydväst» på svensk og «Zuidwester» på nederlandsk. 

Allerede i 1801 var det en sydvestfabrikk i [[Stavanger]].

== Sydvesten i kunst og reklame ==
Maleren [[Christian Krohg]] brukte sydvesten som typemarkør i mer en femten av sine malerier av norske sjøfolk, i en tredveårsperiode fra «Babord litt» (1879) til «Mann overbord» (1907-08), noen ganger i kombinasjon med [[oljehyre]]. Krohg avbilder nesten alltid okergul sydvest og oljehyre. 

Sydvesten har også blitt brukt som typemarkør innen reklame. Firma [[Chr. Bjelland & Co]] registrerte varemerket «Mannen med fisken» i 1905, etter en tegning av [[Theodor Kittelsen]] hvor en lubben mann i sydvest, oljehyre og sjøstøvler løfter en [[fisk]] større enn seg selv. Både dette motivet og andre varianter av sjøfolk ble brukt som motiv på «[[Iddis|Iddisar]]», etikettene på fiskehermetikk. Ved siden av Kittelsens variant er den andre arketypen i reklamen en eldre, hvitskjegget mann med fast blikk, gjerne også med [[snadde]]. Dette motivet ble etablert av [[Angus Watson]] i 1906, da han tok i bruk et fotografi av den pensjonerte britiske sjømannen [[William Duncan Anderson]] som motiv på sine [[skippers]]-etiketter. 

Motivet «furet, værbitt sjømann med sydvest» er også brukt i [[tobakksreklame]]: [[Otto Valstad]] laget «Fiskeren» for [[Tiedemanns Tobaksfabrik]] på 1890-tallet, med trondhjemmeren Hans Peter Wiggen (1830–1896) som modell.
<gallery>
Rudolf Jordan Heiratsantrag a Helgoland.JPG|«[[Frieri]] på [[Helgoland]]» fra [[1834]] av den tyske [[sjangermaler]]en [[Rudolf Jordan]] viser en eldre fisker med sydvest. Sønnen har [[topplue]].
Krøyer fiskere trækker vod.jpg|«Fiskere trækker vod på Skagen Nordstrand. Sildig Eftermiddag» av den norsk-danske [[skagensmaler]]en [[P.S. Krøyer]] 1883.
Homefromfishing.jpg|Maleriet «På hjemvei» av [[Jakob Bratland]] (1859-1906)
</gallery>
== Referanser ==
<references />
== Eksterne lenker ==
* 
* 
* [http://urn.nb.no/URN:NBN:no-nb_digibok_2010050403017 Søkbar digitalkopi av *Skinnhyre og sjøklær : fiskerbondens utrustning på 1700- og 1800-tallet'' av Gunvor Ingstad Trætteberg]
Hestmannøy

**Hestmannøy**, eller **Hestmannen**, er ei øy i Nordland fylke. Den er  stor, og det bor ca. 50 fastboende på øya. Hestmannøy er delt mellom to kommuner: Den nordlige halvdelen (Storselsøy) tilhører Rødøy kommune, mens den sørlige halvdelen (Hestmona) tilhører Lurøy kommune. Landskapet på øya domineres av de to fjellene Hestmannen (571 moh.) og Ambota (318 moh.). Polarsirkelen krysser den nordlige delen av øya.

Viktigste næringsvei på Hestmannøy er landbruk. Øyas eneste skole er Hestmannøy skole, som for tiden er under administrasjon av Selsøyvik skole.

Gamle sagn er knyttet til øyas navn og form.

## Annet
DS «Hestmanden» har sitt navn etter Hestmannøy. 

Øya har også historisk hatt navnet *[[Hestmona]]*, men i dagligtale er dette navnet ikke lenger i bruk.

## Referanser
Petter Hugsted

**Alf Petter Hugsted** (født 11. juli 1921 i Kongsberg, død 16. mai 2000 samme sted) var en norsk skihopper. 

Han ble olympisk mester i hopprenn i 1948 foran Birger Ruud på sølvplass, og mottok for dette Sportsjournalistenes statuett første gang den ble utgitt.

## Referanser


## Eksterne lenker
* 
* 
* 
*  14. mars 1948 – Petter Hugsted ble nr 2 i Bergensbakken, Historien om en hoppbakke
*  Kongsberg kommune – Petter Hugsteds vei
Elizabeth Spriggs

**Elizabeth Spriggs** (født 18. september 1929 i Buxton i England, død 2. juli 2008 i Oxford) var en britisk skuespiller.

Hennes lengstvarende rolle på britisk TV var som Nan i *[[Shine on Harvey Moon]]*. Hun har også opptrådt i serien *[[Doctor Who]]*, i BBCs dramatisering av *[[Our Mutual Friend]]* av Charles Dickens, og i Hale & Pace-dramatiseringen av Dalziel og Pascoe-romanen *A Pinch of Snuff*.

På film har hun spilt Den trinne dame i *[[Harry Potter og De vises stein (film)|Harry Potter og De vises stein]]*.

## Referanser


## Eksterne lenker
*
Arktisk klima

**Arktisk klima** betyr at middeltemperaturen (normaltemperaturen) ligger under +10 ℃ i årets varmeste måned. Ifølge Köppens klimaklassifikasjoner defineres arktisk klima (og polarklima) som *områder med så lave temperaturer at det ikke naturlig vokser trær der*. Det betyr i praksis at tregrensen mot sør er grenselinjen for det arktiske klimaet i Norge. Solen skinner i lange timer om sommeren og langt færre timer om vinteren.

Den varmeste sommermåneden i Vardø har for eksempel en middeltemperatur for årene 1961&ndash;1990, for juli (årets varmeste måned), på +9,2&nbsp;℃. Vardø har med andre ord arktisk klima, og i så måte kan man peke på det faktum at Vardø ikke har trær (med unntak av et rognetre som pakkes mot kulden før hver vinter). Man kan også si at Vardø ikke har en klimatologisk definert sommer, men det betyr ikke at det ikke kan bli varmt der. I så måte ble maksimumstemperaturen i Vardø målt til +27&nbsp;℃ den 7. juli 1987. Store deler av fjellområdene over tregrensen i Norge har et alpint klima som tilsvarer arktisk klima.

## Lokaliseringer

På Jorda er Antarktis det eneste kontinentet hvor iskalottens polarklima (eller permafrostklima) er dominerende. Alle unntatt noen få avsidesliggende kystområder på Grønland har også iskalottenklima. Kystregionene på Grønland som ikke har evige isbreer har mindre ekstremt tundraklima. De nordligste områdene av landmassene til Eurasia (Europa og Asia kombinert), fra den nordøstligste delen av Skandinavia (det vil si Norge) og østover til Beringstredet, store områder i nordlige Sibir og nordlige Island har også tundraklima. Store områder i nordlige Canada og nordlige Alaska har også tundraklima, og endres til iskalottklima i aller nordligste delene av Canada. De sørligste delene av Sør-Amerika (Tierra del Fuego hvor det blir avbrutt av Drakestredet) og en del subantarktiske øyer som Sør-Shetlandsøyene og Falklandsøyene har tundraklima av en noe termikk art hvor ingen måned er så varm som 10&nbsp;°C. Disse subantarktiske lavlandene ligger nærmere ekvator enn tundraene ved kysten av arktiske bassenget.

## Se også
* Klimatologi
* Klimasone
* Klima
** Tropisk klima
** Subtropisk klima
** Temperert klima

## Referanser


## Eksterne lenker
* 
* «Arktis», *Miljøstatus.no*
* Internasjonalt samarbeid i Arktis, *Norsk Polarinstitutt*
* Arctic Council, Arktisk råds nettportal - kun på engelsk (!)
* NOAAs tilstandsrapport fra 2006 av Arktis
Høgskolen i Nesna

**Høgskolen i Nesna** (**HiNe**, **HiNesna**) var en av 24 statlige høgskoler i Norge og Nord-Norges nest eldste institusjon for høyere utdanning, og videreføres etter fusjonen med Universitetet i Nordland som Nord universitet, Nesna.

Høgskolen ble etablert som Nesna lærerhøgskole i 1918 og omorganisert til Høgskolen i Nesna i forbindelse med Høgskolereformen i 1994. Høgskolen hadde hovedcampus på Nesna i Helgeland (Nordland), og hadde ca. 1150 studenter og 120 ansatte. Høgskolen tilbød studieprogrammer innen blant annet lærerutdanning, sykepleierutdanning, musikkvitenskap, drama, samfunnsfag, språkfag, matematikk/naturfag og IKT. Høgskolen var vertskap for den nordiske forskningsstiftelsen Kvinneuniversitetet i Norden.

Fra 1. januar 2016 ble HiNe slått sammen med Universitetet i Nordland og Høgskolen i Nord-Trøndelag til Nord universitet.

Nord Universitet vedtok i 2019 å legge ned studiestedet på Nesna, men gjennom statlig pålegg og ekstrabevilgninger ble en del aktivitet på studiestedet gjenopprettet. For studieåret 2022/2023 var det ikke nok kvalifiserte søkere til å fylle opp studieplassene.

## Om høgskolen
Høgskolen i Nesna var Nord-Norges nest eldste institusjon for høyere utdanning. I tillegg til hovedcampus på Nesna, hadde HiNe studielokaliteter i Mo i Rana og Sandnessjøen. Høgskolen var involvert både i ordinære forsknings- og utviklingsprosjekter samt i prosjekter innenfor næringsrettet høgskolesatsing. Første direktør ved Høgskolen i Nesna var Egil Kristian Andresen.
 
Høgskolens online skriftserie er «Fredrikke», i Fredrikke Tønder-Olsens navn.

## Rektorer
* Simon W. Bringeland 1994–1996
* Arna Meisfjord 1996–2003
* Helge O. Larsen 2003–2011
* Sven Erik Forfang 2011–2016

## Se også
* Studentsamskipnaden i Nesna

## Referanser


## Eksterne lenker
*
Sherry

**Sherry** er en sterkvin som blir produsert i det såkalte sherry-trianglet, Sanlúcar de Barrameda, El Puerto de Santa Maria og Jerez de la Frontera i Spania. Sherry blir laget av tre druetyper: Palomino, Pedro Ximénes og muskatell. Det lages sherry-lignende viner i andre deler av verden, og av forskjellige typer druer, men sherry er et beskyttet varemerke på linje med champagne og cognac. Sherry har vanligvis en alkoholprosent på 15-20 %.

## Historie

Sherry har røtter tilbake til maurerne som regjerte i Spania i 700 år. Det var de som ga byen som i dag er kjent som Jerez, navnet – Xeres. Ettersom sherry er en sterkvin har den høyere alkoholinnhold enn vanlig vin. Den hadde derfor de nødvendige egenskapene for å overleve sjøreisen fra Spania til Storbritannia. Allerede på 1700-tallet var handelen godt etablert, og sherry ble satt pris på av britene. Shakespeares figur Falstaff var stor tilhenger av sherry, den gang kjent som *sack*. Ettersom sherry var en av de største eksportvarene til Storbritannia, ble flere britiske sherryfirmaer grunnlagt. Mange bodegaer i Jerez de la Frontera ble grunnlagt eller videreutviklet av britiske familier.

## Typer
***[[Fino]]** er den tørreste og blekeste av de tradisjonelle typene sherry. Serveringstemperatur 5°C – 7°C.
***[[Manzanilla]]** er en variant av fino sherry, laget i områdene rundt Sanlúcar de Barrameda. Serveringstemperatur 7°C – 10°C.
***[[Amontillado]]** er sherry som først har blitt lagret under *flor*, et hvitt belegg som dannes på toppen av væsken under gjæring. Resultatet er mørkere enn fino, men ikke så mørk som oloroso. Serveringstemperatur 12°C – 13°C.
***[[Oloroso]]** er en sherry-variant som har vært lagret og oksidert lengre enn fino og amontillado, noe som gir en mørkere og fyldigere vin. Serveringstemperatur 13°C – 14°C.
***[[Palo Cortado]]** er en sjelden type sherry som har fått forhøyet alkoholinnhold, og har blitt lagret uten flor. Den utvikler likevel egenskaper som ligner på amontillado, med noe av fylden til oloroso. Serveringstemperatur 9°C – 10°C.
***[[Sweet Sherry]]** (**Jerez Dulce** på spansk) lages ved å tilsette Pedro Ximénes eller muskatellvin til en av de foregående typene. Serveringstemperatur 11°C – 14°C.
***[[Cream sherry]]** er en vanlig type søt sherry. Serveringstemperatur 11°C – 12°C.

## Glass
Sherryglass har en klassisk tulipanform med stett som et glass til musserende eller hvitvin, men er vanligvis litt mindre, 8-19 cl.
Arbeidernes Opplysningsforbund

**Arbeidernes Opplysningsforbund** (Studieforbundet AOF) ble etablert 12. desember 1931 og var et studieforbund bygget på kollektivt medlemskap av organisasjoner med individuelle medlemmer. Forbundet var sammensatt av faglige, politiske, sosiale og kulturelle organisasjoner innen norsk arbeiderbevegelse og samfunnsliv.

Første leder var Oscar Torp, mens første sekretær var Haakon Lie.

AOF drev fra 1933 et kurs- og skolesenter, en «arbeiderhøyskole» på Malmøya utenfor Oslo, en forløper for Sørmarka.

Forbundet gav blant annet ut kulturtidsskriftet *[[Fakkelen]]*. 

I juli 2024 begjærte AOF Norge seg konkurs. Deler av konkursboet ble overtatt av Akademiet. 

## Referanser


## Eksterne lenker
*
EM i curling 2000

**Curling-EM 2000** ble arrangert 9. desember – 16. desember 2000 i 
*Eislaufzentrum* i Oberstdorf i Tyskland. 

Det deltok 18 lag for herrer og 13 lag for kvinner. 

## Herrer

* Finland vant 8-7 i finalen over Danmark
* Sverige vant 10-7 i bronsefinalen over Sveits
* Finland vant 8-7 i semifinalen over Sverige
* Danmark vant 6-5 i semifinalen over Sveits
* Norge endte opp på 5.-plass med 4 seire og 5 tap
* Finland endte opp med 11 seire og ingen tap 

På det norske laget spilte Thomas Ulsrud, Torger Nergård, Thomas Due, Johan Høstmælingen og Flemming Davanger.

## Kvinner

* Sverige vant 9-4 i finalen over Norge
* Sveits vant 7-6 i bronsefinalen over Tyskland
* Sverige vant 4-2 i semifinalen over Tyskland
* Norge vant 6-5 i semifinalen over Sveits
* Norge endte opp med 6 seire og 3 tap
* Sverige endte opp med 9 seire og ingen tap

## Eksterne lenker
WCF Statistics
Kvalifisering

**Kvalifisering** brukes i flere sammenhenger om framgangsmåter for å vise at noen har visse ferdigheter, erfaringer, kunnskaper eller lignende.

I sport er kvalifisering en metode for å oppnå rett til å delta videre i en konkurranse eller for å tildelt en god startposisjon. I større turneringer må spillere eller lag ofte kvalifisere seg først for å få delta i selve turneringen. I motorsport kjøres det vanligvis kvalifiseringsrunder før selve konkurransen for å avgjøre hvem som skal få de beste startposisjonene.

I sjonglering er en kvalifisering pr. definisjon «antall hender × antall objekter du sjonglerer med» mottak. Det vil si – har du to hender og syv baller; 14 mottak for en kvalifisering. Driver man med passing, det vil si sjonglere/kaste til hverandre, kan man benytte flere objekter, for eksempel 13. 13 baller × 4 hender = 52 mottak for en kvalifisering. En kvalifisering er kriteriet for å «sjonglere» med noe. En flash, like mange mottak som objekter, består av å kaste all objektene opp, for så å ta i mot igjen; for eksempel fem kast og fem mottak med fem baller. Dette er da ikke «en sjonglering».

Kvalifisering og kvalifikasjon brukes også juridisk, blant annet ved søknad om ansvarsrett etter plan- og bygningslovgivningen og ved offentlige anskaffelser. 

Kvalifiseringen kan ved offentlige anskaffelser foregå enten samtidig med tilbud eller i en forutgående prekvalifisering.  I konkurransegrunnlag fastsetter oppdragsgiver de kvalifikasjonskravene som gjelder for å delta i konkurransen. Kvalifikasjonene er minstekrav til tilbyderen og må være oppfylt for at tilbudet skal bli vurdert. Ved prekvalifisering kan det imidlertid være konkurranse om hvilke tilbydere som er best kvalifisert.
Drevvatn

**Drevvatn** eller **Drevvassbygda** er ei bygd i Vefsn kommune i Nordland. Bygda ligger ved nord- og østenden av Drevvatnet, i tidligere Elsfjord kommune. 

Drevvatn er hovedsakelig ei jordbruksbygd. Til Drevvassbygda regnes i tillegg til gården Drevvatnet også gårdene Drevvassbukta (også kalt Drevvassbotnet) og Dyrhaugen. Vasshøve (Vatshaug) ligger sørvest for bygda, og her gikk den gamle kommunegrensen Vefsn / Drevja - Hemnes / Elsfjord.

Drevvatn stasjon er en jernbanestasjon på Nordlandsbanen. Stasjonen ble åpnet i 1941, og ligger 92,9 moh. Fv241 fra Elsfjord passerer gjennom bygda, og fortsetter sørvestover gjennom Drevjadalen til Holandsvika og fylkesvei 78. 

I den gamle skolebygningen i bygda ligger Drevvatn museum, som drives av Drevvatn historie- og museumslag. Skolebygget var ferdig i 1939,  men ble ikke tatt i bruk før i 1945, da den under andre verdenskrig ble brukt av tyske soldater. Etter krigen var skolen i drift fram til 1967.

Drevvatn Bygdehus er samlingspunktet i bygda og er helt og holdent bygget på dugnad og sto ferdig 29.01.2000. Huset egner seg godt til store arrangementer som bryllup, dåp og åremålsdager.

## Referanser
Timbaland

**Timbaland** (født **Timothy Zachery Mosley** 10. mars 1972 i Norfolk, Virginia, USA) er en amerikansk hiphop- og R&B-musikkprodusent og rapper, hvis produksjons- og arrangementstil var veldig innflytelsesrik i begge musikkgenre på midten av 1990-tallet. 

Han har flere ganger samarbeidet med R&B artisten Justin Timberlake i sanger som «Sexyback», «Release», «Cry Me A River», «What Goes Around Comes Around», «My Love»  og «Bounce».

I 2007 ga han ut albumet *Shock value* med gjesteartister som Falloutboy, The Hives, Magoo og Justin Timberlake. 

Sammen med Magoo utgjør han hiphop-gruppen Timbaland & Magoo. Timbaland er regnet som den 2. rikeste rapperen, etter han tjente over 21 millioner dollar i 2006.

Han er mest kjent for sangene «The way I Are», «Apologize» og «If We Ever Meet Again».

## Referanser


## Eksterne lenker
* 
* 
* 
*
Open Geospatial Consortium

**Open Geospatial Consortium**, eller **OGC**, er en internasjonal frivillig organisasjon for standardisering av kartdata. 

I OGC, mere enn 280 kommersielle-, statlige-, «nonprofit»- og forskningsorganisasjoner over hele verden samarbeider for å utvikle og samordne standarder for **G**eografiske **I**nformasjons**S**ystemer (GIS). Organisasjonen var tidligere kjent som **Open GIS Consortium**.

Årsaken til etableringen av organisasjonen er at det på verdensbasis finnes en mengde geografiske datasett som er opprettet i ulike programverktøy, men som ikke enkelt kan utveksles fra det ene systemet til et annet.  

De viktigste OGC spesifikasjonene:
* WMS – Web Map Service
* WFS – Web Feature Service
* WCS – Web Coverage Service
* CS-W – Catalog Service Web
* SFS – Simple Features – SQL
* GML – Geography Markup Language

OGC har nær forbindelse med ISO/TC 211 (Geogratisk Informasjon/Geomatikk). 

## Se også
* GPS
* Geomatikk
* Kart

## Eksterne lenker
* '''Open Geospatial Consortium'''
* Open GPSToolKit.
* 211'''
AOF

**AOF** har flere betydninger
*Arbeidernes Opplysningsforbund i Norge
*Arbejdernes Oplysningsforbund i Danmark
Romeo Must Die

***Romeo Must Die*** er en amerikansk film fra 2000, hvis historie er løslig basert på William Shakespeares *[[Romeo og Julie]]*, regissert av Andrzej Bartkowiak, og med Aaliyah, DMX og Jet Li i hovedrollene.

## Historien
«Han Sing» (Jet Li) har tatt på seg skylden for sin far og bror og gått i fengsel for dem i Hongkong, mens familien har rømt til USA. Når «Sing» får høre at broren hans er blitt drept av noen rivaler, rømmer han fra fengselet og tar seg til San Francisco for å søke hevn. Der møter han og blir forelsket i «Trish» (Aaliyah), datteren til rivalenes sjef.

## Rolleliste

## Eksterne lenker
*
Edie Brickell

**Edie Arlisa Brickell** (født 10. mars 1966 i Oak Cliff, Dallas, Texas, USA) er en amerikansk sanger og låtskriver. Hun var medlem av bandet Edie Brickell & New Bohemians i perioden 1985–1990, og har etter det vært soloartist.

Brickell giftet seg med den 25 år eldre Paul Simon 30. mai 1992. Sammen har de tre barn.

## Diskografi

### Album

#### Edie Brickell & New Bohemians

* 1986: *It's Like This...* (kassett)
* 1988: *Shooting Rubberbands at the Stars*
* 1990: *Ghost of a Dog*
* 2000: *The Live Montauk Sessions*
* 2002: *The Ultimate Collection*
* 2006: *Stranger Things*
* 2018: *Rocket*
* 2021: *Hunter and the Dog Star*

#### Solo

* 1994: *Picture Perfect Morning*
* 2003: *Volcano*
* 2011: *Edie Brickell*

#### Andre samarbeidsprosjekter

* 2008: *The Heavy Circles* – med The Heavy Circles
* 2011: *The Gaddabouts* – med The Gaddabouts
* 2012: *Look Out Now!* – med The Gaddabouts
* 2013: *Love Has Come for You* – med Steve Martin
* 2014: *LIVE: Steve Martin and Steep Canyon Rangers featuring Edie Brickell*
* 2015: *So Familiar*– med Steve Martin
* 2023: *Heavy Makeup* – med Heavy Makeup
* 2024: *Here It Comes* – med Heavy Makeup

### Singler

* 1988: «What I Am» (Edie Brickell & New Bohemians)
* «Circle» (Edie Brickell & New Bohemians)
* «Love Like We Do» (Edie Brickell & New Bohemians)
* 1989: «Little Miss S.» (Edie Brickell & New Bohemians)
* 1990: «A Hard Rain's A-Gonna Fall» (Edie Brickell & New Bohemians)
* 1990: «Mama Help Me» (Edie Brickell & New Bohemians)
* 1990: «Good Times» (Edie Brickell)
* 1990: «Pretty Little One» (Steve Martin and Steep Canyon Rangers featuring Edie Brickell)
* 2014: «Like to Get to Know You» (duett med Paul Simon)

### Annet

* *MSG Grateful Dead 1993* (20. september 1993) – «Space», «The Other One» og «Going Down the Road Feeling Bad»
* 1994: *Trios* – med Rob Wasserman
* 1995: *Windows 95* – «Good Times» (musikkvideo som fulgte med når man kjøpte Windows 95)
* 1995: *First Wish* – med trompetisten Chris Botti
* 2004: *WFUV: City Folk Live VII* – «Take a Walk»
* 2013: *The Way, Way Back* OST – «For the Time Being» og «Go Where the Love Is» – med The Gaddabouts
* 2017: *Music from The American Epic Sessions: Original Motion Picture Soundtrack* – «The Coo Coo Bird»

## Referanser


## Eksterne lenker
* 
* 
* 
*
New York Red Bulls

**New York Red Bulls** er et amerikansk fotballag som spiller i Major League Soccer (MLS). Klubben spiller på Redbull Arena i Harrison, New Jersey. De har vært med i ligaen siden den ble startet i 1996. Fra 1996 til 1997 var de kjent som **[[New York]]/[[New Jersey]] MetroStars**, etter det het de bare **MetroStars**. 9. mars 2006 ble klubben kjøpt opp av Red Bull, og endret navn til det nåværende. Red Bull endret også draktene og logoen, og overtakelsen har blitt sammenlignet med den som skjedde med Red Bull Salzburg.

Laget har hatt både kjente spillere og trenere, blant annet Lothar Matthäus, Tim Howard, Adolfo Valencia og Youri Djorkaeff, og på trenersiden, Carlos Alberto Parreira og Bora Milutinović.

Fra 2011 fikk laget sin første norske spiller, Jan Gunnar Solli.

## Spillerstall

### Utlånte spillere

## Kjente tidligere spillere
### Nord-Amerika

* Alexi Lalas
* Claudio Reyna
* Clint Mathis
* Eddie Pope
* Jozy Altidore
* Michael Bradley
* Sacha Kljestan
* Tab Ramos
* Tim Howard
* Tim Ream
* Tony Meola
* Rafael Márquez

### Central America

* Amado Guevara

### Europa

* Markus Schopp
* Bradley Wright-Phillips
* Shaun Wright-Phillips
* Thierry Henry
* Péguy Luyindula
* Youri Djorkaeff
* Lothar Matthäus
* Roberto Donadoni
* Jan Gunnar Solli

### Sør-Amerika

* Branco
* Juninho
* Adolfo Valencia
* Juan Pablo Ángel
* Giovanni Savarese

### Oseania

* Tim Cahill

## Publikumsgjennomsnitt
* 1996: 23 898
* 1997: 16 899
* 1998: 16 520
* 1999: 14 706
* 2000: 17 621
* 2001: 20 806
* 2002: 18 148
* 2003: 15 822
* 2004: 17 194
* 2005: 15 077
* 2006: 14 570
* 2007: 16 530
* 2008: 16 967
* 2009: 12 229
* 2010: 18 441
* 2011: 19 691

## Eksterne lenker
*
Langedrag Naturpark

**Langedrag Naturpark** er en fjellgård  moh., like sør for Tunhovd i Nore og Uvdal kommune, Buskerud.

Langedrag Naturpark, som er åpen for besøk hele året, huser omkring 25 ulike dyrearter og er bl.a. kjent for sitt utvalg av gamle husdyrraser og ville dyr fra norsk fauna. Man kan bl.a. oppleve spennende rovpattedyr som ulv og gaupe. Men man finner også tradisjonelle dyr som rein, elg, fjellrev, hester, geiter, høns, ender, gjess og kaniner der, samt mer eksotiske dyr som skotsk høylandskveg og muflon-sau. I tillegg kan man oppleve ridning og kjøring med hest og vogn/slede, samt seterliv og en rekke andre aktiviteter.

Siden 1981 har det vært drevet leirskole ved Langedrag, og hvert år siden den gang har hundrevis av elever fått oppleve nærhet til dyr og livets gang i naturen.
Organisasjonen ble stiftet 1. november 1960 av Edvin Thorson, men byggingen av fjellgården tok først til i 1978. Edvin Kjell Thorson og hans kone Eva Thorson drev gården i mange år, men er nå overdratt til datteren Tuva Thorson.

Tirsdag 5. mars 2024 var det premiere på en ny tv-serie på NRK hvor man får et mer realistisk bilde av Langedrag. Serien *[[Nytt blod]]* følger generasjonsskiftet fra mor til datter, samtidig som det er en ny generasjon av ulver på vei. Tuva Thorson, Marie Thorson Østby Natten, og ikke minst Langedrag sin «altmulig mann» Nils Østby Natten har lagt mye av seg selv i NRK-serien.

## Referanser


## Eksterne lenker
* 
* Langedrag Naturpark
* NRK TV - Nytt Blod
* NRK presseomtale